**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 18-6-2020

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**408.000 € στο ταμείο της μαρίνας για αποκατάσταση βλαβών του σεισμού**

**μεγάλη επιτυχία της διοίκησης**

Ένας μεγάλος στόχος, επιτυχία για την επιχείρηση της μαρίνας και το Δήμο μας, έγινε πράξη από χθες.

408.000 € κατατέθηκαν στο ταμείο της επιχείρησης, για την αποκατάσταση των βλαβών που προκάλεσε ο σεισμός προ τριετίας, από την ασφαλιστική εταιρεία που είναι ασφαλισμένη η μαρίνα.

Η θετική κατάληξη για την επιχείρηση έγινε πράξη, μετά από συνεχείς προσπάθειες και επαφές του Προέδρου της μαρίνας Γιώργου Πασσανικολάκη με την ασφαλιστική εταιρεία.

Η νέα διοίκηση κατάφερε να επιτύχει σε οκτώ μήνες, ξεκινώντας από το μηδέν, αυτό που δικαιούνταν η επιχείρηση και που δεν πέτυχαν τα προηγούμενα χρόνια, σε μια βαλτωμένη υπόθεση από τον Ιούλιο του 2017 έως το Νοέμβριο του 2019, οπότε ανέλαβε καθήκοντα.

Αποδεικνύεται στην πράξη, με τον καλύτερο τρόπο, ότι όταν η διοίκηση ασκείται με σχέδιο, προγραμματισμό, σοβαρότητα και στοχοπροσήλωση μπορεί να επιτύχει πολλά σε όφελος των δημοτών και της οικονομίας του νησιού μας.

Όσον αφορά στις εργασίες αποκατάστασης υπολογίζεται να ξεκινήσουν μετά από δίμηνο.

Γραφείο Τύπου